Определение на Общия съд от 12 юни 2024 г. — TB/ENISA
(Дело T-760/22)1
(Публична служба — Срочно наети служители — Атестиране — Атестационен доклад — Частична отмяна — Неотделимост — Отговорност — Недопустимост)
Език на производството: английски
Страни
Жалбоподател: TB (представители: L. Levi и N. Flandin, адвокати)
Ответник: Агенция на Европейския съюз за киберсигурност (представител: C. Chalanouli, подпомаган от B. Wägenbaur, адвокат)
Предмет
С жалбата си на основание член 270 ДФЕС жалбоподателката иска по същество частичната отмяна на третата версия на доклада за кариерното ѝ развитие (REC) за 2020 г. (REC 2020), произтичащ от Решение ED 8/2022 от 3 февруари 2022 г., постановено от изпълнителния директор на Агенцията на Европейския съюз за киберсигурност (ENISA), в частта ѝ, в която тази версия съдържа някои коментари в раздели „Б.1 — Производителност“, „Б.2 — Компетентност“ и „Б.3 — Поведение“. Жалбоподателката иска също поправяне на вредите, които е претърпяла
Диспозитив
Отхвърля жалбата като недопустима.
Осъжда TB да заплати съдебните разноски.
____________
1     ОВ C 63, 20.2.2023 г.